

# ТР Министрлар Кабинеты һәм “Россия дипломатлары ассоциациясе” Гомумроссия иҗтимагый оешмасы арасында хезмәттәшлек турында килешү имзаланды

*28.11.2014*


Татарстан Республикасы Министрлар Кабинеты һәм “Россия дипломатлары ассоциациясе” Гомумроссия иҗтимагый оешмасы арасында хезмәттәшлек турында килешү имзаланды. Документка Татарстан Республикасы Премьер-министры Илдар Халиков һәм Россия дипломатлары ассоциациясе советы рәисе Игорь Халевинский имзаларын куйды.


Килешүне имзалау алдыннан Илдар Халиков белән Игорь Халевинскийның кыска вакытлы очрашуы узды. ТР Министрлар Кабинеты башлыгы, Казан “Евразия икътисади интеграциясе: казанышлар һәм проблемалар” форумын уздыру урынына әйләнде, дип билгеләде. Ул шулай ук Татарстанны халыкара мәйданда танытуда ярдәм итүләре өчен рәхмәт белдерде.


Татарстан чит иллләр һәм Россия төбәкләре белән хезмәттәшлек өлкәсендә актив эш алып бара, дип белдерде Илдар Халиков. Татарстанның чит илдә һәм федерация субъектларында 14 вәкиллеге бар, республика территориясендә 8 чит ил һәм РФ төбәкләре вәкиллекләре ачылды. Иң актив эшчәнлекне Төркия, Казакъстан, Иран консуллыклары башкара.


Илдар Халиков шулай ук Татарстанның төп икътисади күрсәткечләре,төбәкнең иң үсеш алган федерация субъектлары бишлегенә керүе турында хәбәр итте.


Игорь Халевинский һәм Илдар Халиков киләчәктәге хезмәттәшлек турында да фикер алыштылар.


*ТР Президенты матбугат хезмәте, Елена Бритвина.*
ТР Министрлар Кабинеты һәм “Россия дипломатлары ассоциациясе” Гомумроссия иҗтимагый оешмасы арасында хезмәттәшлек турында килешү имзаланды